沁園春 二
作者：呂巖
朝代：唐

paragraphs: 火宅牽纏，夜去明來，早晚擔憂。
奈今日茫然，不知明日。
波波劫劫，有甚來由。
人世風燈，草頭珠露，我見傷心眼淚流。
不堅久，似石中迸火，水上浮漚。
休休，及早回頭，把往日風流一筆鉤。
但麤衣淡飯，隨緣度日。
任人笑我，我又何求。
限到頭來，不論貧富，著甚干忙日夜憂。
勸年少，把家緣棄了，海上來遊。